Vermiste meisie dood gevind | Maroela Media
Die soektog na 'n 13-jarige meisie wat sedert Saterdag vermis is, het hartseer geëindig toe haar liggaam Woensdagmiddag gevind is.
Kol. Mtsholi Bhembe, provinsiale polisiewoordvoerder van Mpumalanga, het gesê die meisie, Dimpho Sinenhlanhla Malevu, van Wesselton buite Ermelo, is Saterdag die laaste keer gesien toe sy na 'n winkel is.
"Sy het nooit teruggekeer huis toe nie, waarna haar ma haar as vermis aangemeld het. 'n Soektog na Dimpho is van stapel gestuur en haar liggaam is Woensdag omstreeks 13:00 in 'n veld naby die Ermelo-vliegveld aangetref," het Bhembe gesê.
Bhembe het gesê voorlopige ondersoek dui daarop dat sy moontlik verkrag en verwurg is. 'n Nadoodse ondersoek sal gedoen word om dit te bevestig.
Die polisie ondersoek die moord. Niemand is nog in verband met die voorval in hegtenis geneem nie.
Ermelo misdaad Mpumalanga
Dis siek verby !!! Sterkte aan die familie
Wat gaan aan in SA dat die kinders so verkrag en vermoor word? Daardie persoon of persone moet vir die families wie se kind dit is gegee word hulle sal met hulle werk, doen dit eenkeer en dit sal die einde van daardie soort van dinge wees.
daar was vele kere wat die bundu hof werk daarvan gemaak het, nog steeds duur verkragtings en moord op kinders voort, sooooo: die verkragters voel 'n veer
Moet nie kinders aleen laat winkel toe gaan nie, hoe laat ouers dit toe dat n kind van 13 aleen winkel toe loop? Ouers kan sien wat gebeur in ons land maar hulle waag dit nogsteeds. Nee man!